พลิกล็อค! TRUE บวกกว่า 2% แม้หุ้นลูกเข้าเทรดวันนี้ 8 พันล้านหุ้น
พลิกล็อค! TRUE บวกกว่า 2% แม้หุ้นลูกเข้าเทรดวันนี้ 8 พันล้านหุ้น ล่าสุด ณ เวลา 11.00 อยู่ที่ 7.40 บาท บวก 0.15 บาท หรือ 2.07% สูงสุดที่ 7.45 บาท ต่ำสุดที่ 7.20 บาท ด้วยมูลค่าซื้อขายที่ 1 พันล้านบาท
6 ก.ค. 2559

ผู้สื่อข่าวรายงานว่า ราคาหุ้นบริษัท ทรู คอร์ปอเรชั่น จำกัด (มหาชน) หรือ TRUE ณ เวลา 11.00 อยู่ที่ 7.40 บาท บวก 0.15  บาท หรือ 2.07% สูงสุดที่ 7.45 บาท ต่ำสุดที่ 7.20 บาท มูลค่าซื้อขายที่ 1 พันล้านบาท ขณะที่ดัชนีตลาดหุ้นไทยโดยรวมลบ 0.00%

โดยในวันนี้ (6 ก.ค.) มีการคาดการณ์กันว่าราคาหุ้น TRUE จะปรับตัวลงแรงหลังมีการเริ่มซื้อขายหุ้นเพิ่มทุนใหม่ 8,391,181,658 หุ้น ซึ่งจะส่งผลให้มีทุนใหม่ 133,472,781,204 บาท หุ้นสามัญ 33,368,195,301 หุ้น
อนึ่งหุ้นเพิ่มทุนที่เพิ่มเข้ามานั้นมีความเสี่ยงที่จะส่งผลให้ราคาหุ้นไดลูทสูง ทั้งนี้ขึ้นอยู่กับจำนวนหุ้นเพิ่มทุนที่เพิ่มเข้ามาว่ามีจำนวนมากน้อยแค่ไหน หรือคิดเป็นกี่เปอร์เซ็นต์ของหุ้นจดทะเบียน